तीन दिन में नगर निगम क्षेत्र से आए 6 हजार 579 आवेदन
लोक सुराज अभियान का प्रथम चरण मंगलवार को समाप्त हुआ। अभियान के तहत आवेदनों के लिए निगम कार्यालय सहित 11 जगहों में शिविर लगाया गया था। जिसमें कुल 6 हजार 579 आवेदन मिले। इसमें मांग के 5 हजार 986 आवेदन मिले। वहीं शिकायत के सिर्फ 593 आवेदन ही मिले।
निगम के विभिन्न वार्डों में अभियान का पहला चरण सफलता पूर्वक किया गया। इस दौरान निगम कार्यालय सहित संजय मैदान रामभाठा, होमगार्ड राजा महल के पास, नटवर हाई स्कूल के पास बस स्टाप पर, स्वामी विवेकानंद स्टेडियम बोईरदादर रोड, डिग्री कालेज बस स्टाप पर, ललित पाठशाला, जूट मिल क्षेत्र कबीर चौक, सोनमुड़ा राशन दुकान के | शेष पेज 12
पास, गोरखा पंचायत भवन, उर्दना स्कूल में शिविर लगाए गए। जहां तीन दिनों में लोगों से कुल 5 हजार 986 आवेदन मिले। आवेदनों में शिकायत के सिर्फ 593 आवेदन ही मिले। पहले चरण के अंतिम मंगलवार को कुल 4 हजार 987 आवेदन मिले। इस दौरान गुप्त आवेदन के लिए सभी शिविर स्थलों में अलग से बाक्स की व्यवस्था की गई थी। जिसमें कुल 144 आवेदन प्राप्त हुए। इनमें 38 शिकायत और 106 मांग के थे। आवेदनों की छटनी के बाद बुधवार को आयुक्त विनोद पांडेय ने शिविर में लगे सभी अधिकारियों व कर्मचारियों की बैठक ली।
बैठक में समाधान शिविर के पहने सभी आवेदनों की आॅनलाइन अपलोड करने को कहा गया। उन्होंने कहा कि आवेदनों के ऑनलाइन अपलोड करने की प्रक्रिया के लिए ऑपरेटरों व विशेष टीम की ड्यूटी लगाई गई है। इसमें शिविर में कार्य करने वाले सभी कर्मचारियों को भी सहयोग देना है। आवेदन अपलोड करने के लिए समय सीमा भी निर्धारित किया गया। अभियान के नोडल अधिकारी ने भी आवेदनों की स्थिति व अपलोड करने की प्रक्रिया की जानकारी दी। बैठक में लोक सुराज सहायक नोडल अधिकारी लक्ष्मी नारायण विश्वकर्मा, आफिस अधीक्षक आरएन पटेल, विश्वास उपाध्याय सहित बड़ी संख्या में अधिकारी व कर्मचारी उपस्थित थे।
शिविर में आवेदन लेते अिधकारी।
प्रत्येक आवेदन महत्वपूर्ण
बैठक में आयुक्त विनोद पाण्डेय ने कहा कि अभियान के दौरान प्राप्त प्रत्येक आवेदन महत्वपूर्ण है। इसलिए सभी आवेदनों के विषय एवं विभाग स्पष्ट होना चाहिए। आवेदन के विभाग व विषय स्पष्ट होने पर ही उसपर तत्परता से कार्रवाई होगी। इसलिए आवेदन अपलोड करने के दौरान इन सभी बातों पर सभी अधिकारियों व कर्मचारियों को विशेष ध्यान देने की जरूरत है।
hin_Deva hin_Deva hin_Deva hin_Deva hin_Deva hin_Deva hin_Deva hin_Deva